GiliGold/VAD_KnessetCorpus huggingface dataset:
<נעה בן שבת: בסעיף קטן (ג) הייתה הצעה לחיוב מס ובמקרה מסוים לא להפעיל את הפטור.
<נעה בן שבת: אנחנו רוצים לא לקבל את ההצעה הזאת.
<נעה בן שבת: זה מתייחס למקרה מאוד מסוים כאשר בן הזוג לשעבר נפטר.
חיים כץ: הוא מסכים והוא מקבל.
<צור גינת: אני אדגיש שזה מאפשר לפקיד השומה לבחון במקרים כאלה.
<נעה בן שבת: סעיף קטן (ה): לעניין סעיף קטן זה – בן זוג לשעבר, חיסכון פנסיוני באמצעות צבירת זכויות, עמית, פסק דין לחלוקת חיסכון פנסיוני – כהגדרתם בחוק לחלוקת חיסכון פנסיוני.
<נעה בן שבת: יתרה כוללת – היתרה בכל קופות הגמל לקצבה שיש ליחיד בכל הקופות.
<נעה בן שבת: אני חושבת לפי הוראות סעיף 6(ב) לחוק לחלוקת חיסכון פנסיוני, למעט חיסכון פנסיוני באמצעות צבירת זכויות.
<נעה בן שבת: אם הייתה לו גם קרן ותיקה, זה לא נכנס.
<נעה בן שבת: יתרה צבורה – יתרה כוללת למעט תשלומים פטורים וסכומים שהיו בחשבון חדש כמשמעותו בסעיף 9(א) לרבות הרווחים שנצמחו מהם המחושבים לפי הוראות סעיף 6(ב) לחוק לחלוקת חיסכון פנסיוני.
<נעה בן שבת: תקרה – מכפלת תקרת הקצבה המזכה במכפיל ההמרה להון והגדרתה בסעיף 9(א).
<נעה בן שבת: זה מקרב אותנו לסכום של מיליון ו-500 אלף שקלים עליו דובר.
<נעה בן שבת: תשלומים פטורים – כהגדרתם בסעיף 9(א).
<נעה בן שבת: סעיף 4: בסעיף 9א(א), בהגדרת תשלומים פטורים, אחרי פסקה (3) יבוא: "(4) תשלומים פטורים שהיו לעמית בקופת גמל לקצבה והועברו באותם שיעורים לחשבון חדש על שם בן זוגו לשעבר לפי הוראות סעיף 9(17)(א).
<נעה בן שבת: סעיף 5: אחרי סעיף 124 יבוא: "124ג שיעור המס על העברה לבן זוג לשעבר של עמית על אף הוראות סעיף 121, שיעור המס על הכנסה לפי סעיף 3(ה)(7)(א), יהיה בשיעור האמור בסעיף 121(ב)(1)(ג) בלא זכאות ל-....
<נעה בן שבת: לניכוי, לזיכוי או לקיזוז כלשהו למעט פטור לפי סעיף 9(17)(א).
<נעה בן שבת: סעיף 6: בסעיף 164, לפני המלים "או של הכנסה חייבת שהעבירה לקרן השקעות" יבוא "או של סכומים לתשלומים שחל עליהם סעיף 3ה(7)".
<נעה בן שבת: עכשיו נעבור להוראת המעבר.
<ענת מימון: התקיים סייג מהסעיפים כאמור בסעיף 16ב(2) לחוק זה ובסעיף 21(א(ב)(2) לחוק הגמלאות כנוסחו בסעיף 24(5) לחוק זה או בסעיף 14א(ב)(2) לחוק שירות הקבע כנוסחו בסעיף 25(3) לחוק זה, או שהתקיים הסייג האמור אך הבקשה לרישום פרטי פסק הדין לחלוקת חיסכון פנסיוני הוגשה לפני תום 12 החודשים מיום התחילה וניתנה התחייבות לגוף המשלם לשאת במלוא הסכומים שיש להפחית בעד הקצבאות שבין הקצבה כאמור בסעיף 16, 21(א), לחוק הגמלאות כנוסחו בסעיף 24(5) לחוק זה או 14(א) לחוק שירות הקבע כנוסחו בסעיף 25(3) לחוק הגמלאות, לבין הקצבה בעד החודש שבו הוגשה הבקשה לרישום פרטי פסק דין, סכומי ההפחתה כאמור ישולמו בתוספת שינוי מדד לחודש שבו שולם כל תשלום כאמור לעומת מדד החודש שבו שולמה הקצבה שבעדה היה צריך להפחית את סכום ההפחתה.
<ענת מימון: בסכום חד פעמי או במספר תשלומים מתוך 12 חודשים ממועד הגשת הבקשה לרישום פרטי פסק דין.
<ענת מימון: בידי בן הזוג לשעבר אלא אם כן קבעה הערכאה הראשונה או ערכאה אחרת שדנה בנושא חלוקת החיסכון הפנסיוני בין בני זוג לשעבר הוראות אחרות לעניין הנשיאה בתשלומים אלה.
<ענת מימון: נקבע בפסק דין לחלוקת חיסכון פנסיוני שניתן לפני יום התחילה כי בן הזוג לשעבר זכאי לחלק מהחיסכון הפנסיוני לכל ימי חייו, לרבות לאחר מות החוסך, יישמרו הסכומים האמורים בחלקים שווים בידי החוסך ובידי בן זוגו לשעבר.
<נעה בן שבת: את הבקשה לרישום פסק דין צריך להגיש תוך שנה מיום התחילה.
<נעה בן שבת: אני מציעה שנצביע על כל החוק ונקבל את הנוסח בכפוף לתיקוני נוסח שצריך יהיה לבצע.
חיים כץ: לפני שאנחנו מצביעים, אני רוצה להודות לנועה ולענת על העבודה הקשה שהן עשו וכך גם לפקידי האוצר.
חיים כץ: הם ירדו לפרטים וזה לקח 14-15 שנים אבל הנה אנחנו שמים לפתחה של הכנסת הצעת חוק לא מושלמת אבל לא היה שווה להשקיע את מה שעוד היה צריך כי ההצעה הייתה נגררת עוד חמש שנים.
חיים כץ: אני חושב שיש כאן ציון מעל תשעים וגם ציון מעל תשעים הוא ציון יפה שאפשר להתבשם בו.
חיים כץ: אני מודה גם לוועדות השונות שהיו ולכל הפעילים והפעילות שהגיעו ולחצו.
זהבה גלאון: ומה עם יושב ראש הוועדה?
חיים כץ: אני רוצה להודות גם לעמוס שאני לא יודע שהוא רשום בפרוטוקול אבל בבוקר הוא היה יושב, מסביר ונלחם.
חיים כץ: אני מודה לכל אלה שטרחו ועמלו.
חיים כץ: את הברכות האלה אני בדרך כלל לא נוהג לתת בחקיקה אבל בכל זאת יש כאן חוק מיוחד שמחוקק אחרי 15 שנים עם הרבה השקעה, הרבה מאבקים, הרבה בכי, הרבה נפגעים.
חיים כץ: לכן אנחנו נעבור להצביע על הצעת החוק להכנה לקריאה השנייה והשלישית.
חיים כץ: החוק הזה יעבור ללא הסתייגויות והוא יעלה במליאה ויתקבל לא הסתייגויות.
זהבה גלאון: אדוני, אני מבקשת להגיד משפט.
זהבה גלאון: לפני שאתה מצביע, אני בכל זאת רוצה להעיר הערה.
זהבה גלאון: אני מחליפה את אילן גילאון ואני רוצה להעיר הערה.
זהבה גלאון: אני חושבת שאני אומרת אותה בשם כל חבריי וחברותיי כאן ואני אומרת אותה בהתרגשות גדולה.
זהבה גלאון: זה לא דבר מובן מאליו.
זהבה גלאון: קודם כל, אני רוצה להודות לך.
זהבה גלאון: אני רוצה להודות לך ממש בשם כולנו.
זהבה גלאון: אני מכירה הרבה שנים את ועדות הכנסת ואני יודעת איך דברים מתנהלים.
זהבה גלאון: אני רוצה להודות לך.
זהבה גלאון: אני רוצה להודות ליועצות המשפטיות.
חיים כץ: הן עשו עבודה גדולה.
זהבה גלאון: עבודה גדולה, זאת לא מילה.
זהבה גלאון: אני רוצה להודות למנהלת הוועדה ולכל מי שהיה שותף כאן.
זהבה גלאון: אני באמת רוצה להודות לך.
זהבה גלאון: באמת, אתה ועמוס וההבנה שלכם, עם כל הכבוד, עם המחויבות, אלה דברים שלא היינו מגיעים אליהם.
זהבה גלאון: אני חושבת שזה ראוי שזה יירשם בפרוטוקול.
זהבה גלאון: במליאה תאפשר לנו רק הסתייגויות דיבור כדי שנוכל לברך.
<גלי עציון: גם אני חייבת לברך.
<גלי עציון: הנושא הזה הוא הפרויקט הראשון שלי בנעמ"ת ואכן זה יום חג.
<גלי עציון: אני חושבת שמגיעות ברכות לכל מי שעשה במלאכה, כולל אנשי האוצר שהבינו.
<גלי עציון: אנחנו לא יוצאים עם מלוא תאוותנו בידינו אבל באמת אני חושבת שזה שינוי היסטורי.
<גלי עציון: אני מצטרפת לברכות של חברת הכנסת זהבה גלאון ליושב ראש הוועדה וליועצות המשפטיות של הוועדה שאני יודעת מכלי ראשון כמה שעות הן השקיעו בזה.
<גלי עציון: לפעמים הייתי בצד השני של הקו.
<גלי עציון: אני מודה גם לחברת הכנסת זהבה גלאון שמלווה את החוק מתחילתו.
חיים כץ: 14 שנים?
זהבה גלאון: ג'ומס התחיל.
זהבה גלאון: גם לכן תודות על כל הליווי.
זהבה גלאון: באמת, יש לך שיתוף פעולה של כל כך הרבה אנשים וגורמים, שזה פשוט מרגש.
חיים כץ: כך נראה חוק שמסתיים אחרי 14-15 שנים והוא מסתיים יפה.
מיכל בירן: זאת כמעט הוועדה האחרונה שהגיעה לקו הגמר.
חיים כץ: בנושא הזה היו הרבה ועדות.
מיכל בירן: היו הרבה ועדות בכל הנושאים וזה נושא מורכב ביותר ולמרות זאת הוא מגיע בצורה סבירה לקו הגמר.
חיים כץ: אני משווה את זה לדיור המוגן.
חיים כץ: בדיור המוגן עשינו הסכם מסחרי על אלפיים עמודים, שזה היה משהו דרמטי.
חיים כץ: אהבתי את המשאים והמתנים.
זהבה גלאון: ברור שאהבת, כי אחרת ממה אתה חי?
חיים כץ: הבוקר כאשר ירדתי לכאן אמרו לי שרוצים לראיין אותי בנושא המצב הביטחוני.
חיים כץ: אני רוצה להגיד לך שאני בקיא להערכתי הרבה מעבר לאלה שמתראיינים כל בוקר.
חיים כץ: אמרתי להם שאני אף פעם לא מתראיין בנושאים הביטחוניים, אני הולך לחקיקת חוק הפרדת רכוש, שאו ברכה, לא רוצה להתראיין ואני בקיא קצת יותר מאלה שאני שומע אותם.
רינה פרנקל: יש לך יכולת להוביל ולסיים דברים הכי קשים.
רינה פרנקל: יצא טוב ביותר ובאמת שאפו.
<פנינה אורגד: אני רוצה קודם כל להודות לגברת שאיננה כאן כרגע כי היא חולה, דוקטור תקווה רגר, שהעלתה את הנושא לפני 15 שנים, להודות לך היושב ראש על ההתגייסות כיושב ראש הוועדה כי בלעדיך זה לא היה יוצא.
<פנינה אורגד: אנחנו ראינו את המאבקים שלך ואנחנו מודים לך.
<פנינה אורגד: אני רוצה להודות לזהבה גלאון שמלווה אותנו הרבה שנים, לחברת הכנסת מרב מיכאלי שהצטרפה במרץ רב, למנהלת הוועדה וילמה שמלווה אותנו צעד צעד, וכמובן ליועצות המשפטיות, לנעה וענת.
<פנינה אורגד: תודה רבה.
חיים כץ: מי בעד אישור הצעת חוק לחלוקת חיסכון פנסיוני בין בני זוג שנפרדו, התשע"ב-2011?
חיים כץ: כל חברי הכנסת והם שמונה במספר, אישרו את הצעת החוק פה אחד ולכן החוק הזה עובר בלי הסתייגויות – יהיו לו הסתייגויות דיבור – למליאה ויסתיים במושב הזה.
חיים כץ: אני מודה לוועדה על שאישרה את החוק להכנה לקריאה שנייה ושלישית.
חיים כץ: היום יום שלישי בשבוע, י"ז בתמוז – אני מקווה שכולם צמים – ה-15 ביולי 2014 ואני מתכבד לפתוח את ישיבת ועדת העבודה, הרווחה והבריאות.
חיים כץ: על סדר היום הצעת חוק שירות ביטחון (תיקון מס' 20) (הגנה על תשלומים הניתנים לזכאים לסיוע כלכלי), התשע"ד-2014 של חבר הכנסת חיים כץ, הכנה לקריאה שנייה ושלישית.
חיים כץ: הבנתי מהיועצת המשפטית ענת שהגעתם לסיכומים.
חיים כץ: תעלי את הסיכומים שהיו מקובלים על כולם, ואם גם אני אסכים, אנחנו נקריא, נצביע ונלך הביתה.
<ענת מימון: למעשה הצעת החוק מבקשת לתת הגנה מפני העברה, שעבוד או עיקול לתשלומים שניתנים לחיילים שמקבלים סיוע מהצבא.
<ענת מימון: ההגנה שאנחנו נותנים היא על כלל התשלומים שאותו חייל מקבל.
<ענת מימון: כלומר, בהנחה שאותו חייל מקבל סיוע כלכלי בשל מצב כלכלי או בשל מצב משפחתי, גם דמי הקיום של אותו חייל יהיו מוגנים.
<ענת מימון: בנוסח אפשר יהיה לעקל את זה לשם תשלום מזונות.
חיים כץ: חייל חובה?
<ענת מימון: שירות סדיר.
חיים כץ: משלם מזונות?
חיים כץ: יש דתיים.
<חיה אדלר: גם לא דתיים.
<חיה אדלר: יש לנו כאלה.
חיים כץ: סתם אנשים שהתחתנו בגיל 12.
<חיה אדלר: וגם התגרשו.
<חיה אדלר: יש גם חייל בגיל 18 פלוס ילד.
<ענת מימון: גם על המקרה הזה נתנו את הדעת.
<ענת מימון: אפשר יהיה לעקל תשלום מזונות.
<ענת מימון: לגבי התשלומים האלה, אנחנו קובעים הוראה שבשלושים ימים, אחרי שהם מועברים לבנק או לחברה לפי חוק הדואר, התשלומים האלה גם יהיו מוגנים בשלושים ימים בתחנת מעבר הזאת.
<ענת מימון: בנוסף יש הוראה לגבי משכיר דירת מגורים.
<ענת מימון: אם התשלומים נועדו לתשלום שכר דירה, הוא כן יוכל לעקל את הכספים לצורך תשלום שכר דירה אם יש שכר דירה.
<ענת מימון: הוראה נוספת היא שלצבא עצמו תהיה זכות קיזוז בהתאם להוראות שייקבעו ובאמת ההנחה היא שאם זה בתשלום יתר או בטעות, אפשר יהיה לקזז את הכספים.
<ענת מימון: במקביל עשינו תיקון לחוק שירות לאומי אזרחי והחלנו את ההסדר גם על המשרתים בשירות לאומי אזרחי, שזה החוק החדש שיצא עכשיו.
<ענת מימון: גם הם מקבלים תשלומי דמי כלכלה שאמורים להיות פחות או יותר מקבילים לתשלומי חיילים.
<ענת מימון: לגביהם קבענו שאותם תשלומים גם יהיו מוגנים.
<ענת מימון: אין הוראה לגבי שכירות מאחר ואין שם תשלומים מיוחדים לשכר דירה ולכן לא קבענו את ההוראה.
<ענת מימון: בנוסף, שם הנוסח הוא מעט שונה כי הסיוע ניתן לחיילים שהם נשואים עם ילדים וציינו שזה בשל המצב המשפחתי ולא בהכרח הכלכלי.
<ענת מימון: בסך הכול הנוסח הוא די תואם בין שתי ההוראות.
<ענת מימון: הפצנו את הנוסח.
חיים כץ: יש כאן מישהו שיש לו הערות?
חיים כץ: התנגדות?
<עמרי גילה: עוזר היועץ המשפטי למערכת הביטחון.
<עמרי גילה: מבחינת ההעדפה שלנו, איך שאנחנו רואים את ההיגיון החקיקתי, הכי נכון היה לתקן את חוק ההוצאה לפועל ואת פקודת המסים (גבייה) אבל אין לנו התנגדות עקרונית.
חיים כץ: ולכן?
<עמרי גילה: ולכן היה חשוב לומר את הדברים לפרוטוקול.
<שפרה שחר: אני שואלת למה לא להחיל את החוק הזה - - -
חיים כץ: כי אי אפשר.
חיים כץ: אנחנו בכנסת לא יודעים לעשות את מה שאנחנו לא יכולים ואנחנו מוגבלים ועושים צעד אחר צעד.
חיים כץ: אם היינו יכולים לעשות הכול, היינו עושים הכול.
<שפרה שחר: האם אחרי הצעד הזה יהיה טעם אחר כך - - -
חיים כץ: לא הולך להגיד לך מי ישב ליד הנהג באוטו שנגריל במגן דוד אדום כשאין להם תאריך להגרלה ולא קנינו את הכרטיס.
חיים כץ: כשיבוא, נראה.
חיים כץ: בואי נעביר אחד ואז נראה הלאה.
<חיה אדלר: הערה טכנית.
<חיה אדלר: התבקשתי לציין שזה ייקח לנו מבחינת מערכות המידע לסמן לבנקים בסביבות שלושה חודשים כדי להפעיל את זה בפועל.
<ענת מימון: אנחנו קובעים תחילה לשלושה חודשים.
<ענת מימון: הצעת חוק שירות ביטחון (תיקון מס' 20) (הגנה על תשלומים הניתנים לזכאים לסיוע כלכלי),
<ענת מימון: הגדרות בחוק זה – "שירות סדיר" – כהגדרתו שירות ביטחון (נוסח משולב), התשמ"ו-1986 (להלן – חוק שירות ביטחון), לרבות שירות מוכר לפי פרק ג' לחוק שירות ביטחון ולמעט התחייבות לשירות קבע.
<ענת מימון: "פקודות הצבא" - כהגדרתן בחוק שירות ביטחון.
<ענת מימון: הגנה על תשלומים לחיילים ולבני משפחותיהם תשלומים המשולמים לפי פקודות הצבא לחייל המשרת בשירות סדיר, למעט לפי התחייבות לשירות קבע, הזכאי, בשל מצב משפחתי או כלכלי, לסיוע כלכלי או לבן משפחתו, אינם ניתנים להעברה, לשעבוד או לעיקול בכל דרך שהיא, אלא לשם תשלום מזונות המגיעים מהזכאי לתשלומים לפי פסק דין של בית משפט או של בית דין מוסמך.
<ענת מימון: הוראת סעיף קטן (א) תחול גם על תשלומים כאמור ששולמו באמצעות בנק או החברה, כהגדרתה בחוק הדואר, התשמ"ו-1986, בנותנה שירותים לפי סעיף 88א לאותו חוק, במשך שלושים ימים ימים ששולמו.
<ענת מימון: על אף האמור בסעיף קטן (א), רשאי משכיר דירת המגורים, שבעדה ניתן התשלום או הסיוע כאמור, לעקל את הכספים שניתנו לצורך תשלום שכר דירה בשל חוב שכר הדירה של החייל לתקופה שבעבורה ניתן התשלום או הסיוע.
<ענת מימון: אין באמור בסעיף קטן (א) כדי לגרוע מזכותו של צבא הגנה לישראל לקזז מתשלומים כאמור בסעיף קטן (א) סכום שחב לו החייל או בן משפחתו, לפי כללים שייקבעו בפקודות הצבא.
<ענת מימון: תיקון חוק שירות לאומי-אזרחי בחוק שירות לאומי-אזרחי, התשע"ד-2014, בסעיף 8, אחרי סעיף קטן (ז) יבוא: "(ח) (1) תשלומים המשולמים למשרת בשירות לאומי-אזרחי הזכאי, בשל מצב משפחתי, לסיוע כלכלי אינם ניתנים להעברה, לשעבוד או לעיקול בכל דרך שהיא, אלא לשם תשלום מזונות המגיעים מהזכאי לתשלומים לפי פסק דין של בית משפט או של בית דין מוסמך.
<ענת מימון: (2) הוראות פסקה (1) יחולו גם על תשלומים כאמור ששולמו באמצעות בנק או החברה, כהגדרתה בחוק הדואר, התשמ"ו-1986, בנותנה שירותים לפי סעיף 88א לאותו חוק, במשך שלושים ימים מיום ששולמו.
<ענת מימון: (3) אין באמור בפסקה (1) כדי לגרוע מזכותה של הרשות לקזז מתשלומים כאמור בפסקה (1) סכום שחב לו המשרת, לפי כללים שיקבע השר.
<ענת מימון: תחילה ותחולה תחילתו של חוק זה שלושה חודשים מיום פרסומו והוא יחול על תשלומים ששולמו ביום התחילה ואילך.
חיים כץ: מי בעד אישור הצעת חוק שירות ביטחון (תיקון מס' 20) (הגנה על תשלומים הניתנים לזכאים לסיוע כלכלי), התשע"ד-2014?
חיים כץ: כל חברי הכנסת שיש להם זכות הצבעה ונמצאים כאן, והם שניים במספר, הצביעו בעד אישור הצעת החוק כהכנה לקריאה השנייה והשלישית.
חיים כץ: אני מקווה שבמושב הזה ההצעה תעלה במליאה ותיכנס לספר החוקים.
חיים כץ: חיילים שהמערכת החליטה שמגיע להם לקבל תשלומי מחיה, הכספים האלה לא יעוקלו על ידי גורמים אחרים כפי שמקובל לגבי תשלומים של הביטוח הלאומי.
יעקב מרגי: יום שלישי בשבוע, ב' מנחם אב התשע"ד, 29 ביולי 2014.
יעקב מרגי: על סדר-היום: תקצוב ארגון נפגעי פעולות איבה על-ידי המדינה.
יעקב מרגי: היתה לנו שיחה מקדימה.
יעקב מרגי: מייד ניתן למנכ"ל הארגון לפתוח את הדברים.
יעקב מרגי: אבל לפעמים לא מה שמובן מאליו לחלק מהאנשים או לכולם, בהכרח מיושם או מובן לבודדים או לפעמים לאדם אחד שצריך לקבל החלטה.
יעקב מרגי: לכן את התהייה בדיון המקדים, אבל לא אגנוב את ההצגה – אתן לרועי להציג את זה.
<רועי כהן: בוקר טוב לכולם.
<רועי כהן: קודם כל, אנחנו רוצים להודות לך, חבר הכנסת יעקב מרגי, על הרצון לקיים את הדיון הזה דווקא בימים הקשים האלה, ואנחנו מפה גם מוסרים לכל המשפחות השכולות את תנחומינו, ולפצועים - איחולי החלמה.
<רועי כהן: בכלל, שיחזור שקט וביטחון למדינת ישראל.
<רועי כהן: אנחנו ביקשנו את הדיון הזה בעקבות מצב ששורר במדינת ישראל נכון לשנת 2014, ובו ארגון יציג של מדינת ישראל, שמכיל את כל שלושת הסקטורים, כולל הסקטור הרביעי שאושר בכנסת ישראל, של יתומים משני הורים, כלומר גם הורים שכולים, גם אלמנים, אלמנות, גם נכים וגם יתומים משני הורים, שעל-פי חוק, מקבלים תגמולים מהמוסד לביטוח לאומי, והם חברים בארגון שלנו, והארגון הזה עד כה, למרות שהוקם בשנת 99', לא זכה לקבל תקציב מסודר ממדינת ישראל.
<רועי כהן: הוא מתקיים אך ורק מדמי חבר, שהם 35 שקלים מכל חבר שמחויב לשלם במסגרת חברותו בארגון.
<רועי כהן: כלומר הארגון הזה, שאמור לטפל בקרוב ל-3,000 משפחות, ואמור לתת שירות ואת היכולת לאנשים האלה לקבל בית חם וכל זה, לא נהנה משום תקציב מדינה.
<רועי כהן: צירפנו פה, רק כדי לסבר את האוזן, שהארגונים המקבילים לנו במשרד הביטחון, ועשיתי עבודה, ולא הלכתי אחורה – הלכתי משנת 2010 עד 2013, שהם בדיוק בחוק כמו הארגון שלנו.
<רועי כהן: אין שום הבדל, אנחנו מושווים להם מבחינת כל התנאים ומבחינת כל החוקים.
<רועי כהן: ארגון נכי צה"ל רק בשנת 2013 קיבל 20 מיליון שקל.
<רועי כהן: ארגון יד לבנים קיבל 5 מיליון ו-510 אלף ₪.
<רועי כהן: ארגון אלמנות ויתומי צה"ל קיבל מיליון ו-650.
<רועי כהן: צוות, שזה בכלל ארגון שאמור בצורה כזו או אחרת לטפל בגמלאים, קיבל רוב למיליון שקל לשנת 2013.
<רועי כהן: הסכומים היו הרבה יותר גבוהים.
<רועי כהן: היה בשנת 2012 25 מיליון שקלים.
<רועי כהן: אנחנו לא אומרים: למה נותנים להם?
<רועי כהן: אנחנו חושבים שזה נכון וצריך.
<רועי כהן: האנשים האלה שילמו בגופם וביקיריהם, אבל נכון לשנת 2014 ארגון נפגעי פעולות איבה, שעובד כמו פושט יד, ומי שראה לפני שבוע ימים, כשהגעתי באמצעות קשרים לעיתון ידיעות אחרונות, פרסם רז שכניק שאף אומן לא רצה להתנדב ולהגיע ביום כיף שעשינו ביום חמישי האחרון לקרוב ל-1,000 משפחות נפגעי פעולות איבה.
<רועי כהן: היינו צריכים את הפנייה הזאת של ידיעות אחרונות, שהתגייס ועשה בחצי עמוד, כדי שיום למחרת אומנים שביקשו 25 אלף שקלים יופיעו בהתנדבות, ושקיבוץ שפיים ייתן לנו את המקום הזה.
<רועי כהן: סך הכול עלות האירוע הזה, שנועד אך ורק להוציא אותם מזה, עלה קרוב ל-150 אלף שקל, שזה קרוב ל-20 אחוז מהתקציב השנתי שלנו.
<רועי כהן: תבינו איפה אנחנו נמצאים, ואיפה אי-היכולת שלנו לעזור לנפגעים.
<רועי כהן: בימים הקשים האלה אין לנו יכולת – לא לתת סיוע נפשי, לא עובדות סוציאליות, לא קו חם, שכל ארגון יציג אחר פתח קו חם עם טלפנים, שהנפגעים שלהם מרגישים הכי פתוח להתקשר לארגון, שהוא הבית שלהם.
<רועי כהן: אנחנו באמת מרגישים שידינו כבולות על לא עוול בכפינו.
<רועי כהן: בשנת 2012, עדיין בכהונתו הקודמת של שר הרווחה, שידידי מכיר את הרגישות שלו, השר משה כחלון, הוא שמע את העיוות הזה, ואמר:
<רועי כהן: אני נותן לכם רק בשביל זה 250 אלף שקל מתוך תקציב משרד הרווחה.
<רועי כהן: ובאמת הוא קיים, בשנת 2012 ו-2013, וגם בשנת 2014- - -
יעקב מרגי: זה תמיכה או תקציב?
<רועי כהן: תמיכה.
<רועי כהן: הוא לא נתן תקציב.
<רועי כהן: הוא לא סידר את זה.
<רועי כהן: למה אנחנו נמצאים פה היום - כי אנחנו לא נמצאים במצב מעוגן.
<רועי כהן: נמצאים פה גם אגף התקציבים.
<רועי כהן: אין היום סעיף תקציבי, שאנחנו על-פי חוק, כמו סעיף 23א לחוק תקציב המדינה, שקובע את הגופים הנתמכים על-ידי משרד הביטחון.
<רועי כהן: יש סעיף 23 לחוק תקציב המדינה של משרד הרווחה, שבתוכו יש תת-סעיפים שמאפשרים יכולת לתמוך בתקציב שלנו.
<רועי כהן: כל מה שצריך זה ליצור שם סעיף תקציבי שיקבע ייעודית לארגון נפגעי פעולות איבה.
<רועי כהן: כולם תומכים.
יעקב מרגי: יש מונחים שונים בתקצוב.
יעקב מרגי: תמיכה זה היום יש, מחר המשרד יכול לומר- - -
<רועי כהן: אנחנו רוצים סעיף תקציבי.
<רועי כהן: עשו פה עבודה האנשים שעוזרים לנו.
<רועי כהן: מצאו את הסעיפים הייעודים, סעיף תקציבי מתוך תקציב משרד הרווחה.
<רועי כהן: אנחנו רוצים בתוך בסיס התקציב של משרד הרווחה, שכמובן, מתוקצב באמצעות משרד האוצר - כמובן, יש לזה קורלציה - אנחנו לא שונים מהארגונים המקבילים.
<רועי כהן: כמו שיש להם סעיף 3א לחוק התקציב, שצירפתי לכם פה, שקובע סעיף תקציבי ייחודי לארגונים האלה, אנחנו דורשים.
יעקב מרגי: אם אני מבין טוב מהסקירה שנתת, כלומר המדינה מצפה - אמנם מכירה בכם כארגון יציג, מצפה שאם יש לכם קורת גג, או תעשו את זה באוהל או תמצאו מימון או תרומה לשכירות או לארנונה.
יעקב מרגי: גם ארנונה יחייבו אתכם.
<רועי כהן: מחייבים, הכול.
וילמה מאור: עוד מעט פוטרים אותם מארנונה.
יעקב מרגי: ואני גם מבין שכל בעלי התפקידים עובדים בצורה- - -
<רועי כהן: הנה, הם נמצאים פה.
יעקב מרגי: אם אין תקצוב, ואתם חיים רק מדמי חבר של 35 שקלים, הבנתי.
<רועי כהן: כן.
<רועי כהן: מעבר למה שציינת, אנחנו מדברים על אוכלוסייה, ואני לא רוצה לעשות הכללה, אבל אוכלוסייה שהיא סוציו אקונומי בדרך כלל נמוך.
<רועי כהן: אפשר לבדוק את זה.
<רועי כהן: מי שהיה בסוציו אקונומי גבוה, יורד בהכנסה שלו עקב הפגיעה, אם זה משפחות שכולות ואם זה נכים.
<רועי כהן: היכולת שלנו לתמוך בהם היא מאוד מזערית.
<רועי כהן: היום אנחנו מעניקים בצורה כזו או אחרת סיוע בצורה ממש מינורית, אם זה מתן הלוואות ואם זה לנסות באמצעות מנהלת מחלקה משפטית אחת לטפל ב-3,000 חברים.
<רועי כהן: אין לנו היכולת בכלל ליזום חקיקה או דברים.
<רועי כהן: אנחנו חיים בצורה שלא מאפשרת לנו תפקוד רגיל של ארגון מקביל לנו.
<רועי כהן: לא סתם שאלמנות צה"ל פועלים ונכי לצה"ל לתיקוני חקיקה.
<רועי כהן: אנחנו לא מגיעים לשם אפילו.
<רועי כהן: יום-יום מגיעים אלינו אנשים, שיש להם בעיה, שזה פת לחם, שרוצים את העזרה שלנו: תנו לנו ייעוץ משפטי, תנו לנו סיוע נפשי, תנו לנו בצורה כזו או אחרת מפגשים, תנו לנו אירועים, תנו לנו לפגוש את האנשים שקשורים אלינו.
מיכל בירן: שוב, סבר את האוזן למי שאיחר – אני מתנצלת - על כמה אנשים מדובר?
<רועי כהן: 3,000 משפחות.
<רועי כהן: בצורה עקיפה אנחנו מטפלים גם באלה שהם לא חברים ואלה שגם עדיין לא נכנסו.
<רועי כהן: יש לנו 3,000 חברים.
<רועי כהן: יש למעלה מ-4,200- - -
יעקב מרגי: ובני משפחותיהם, שגם הם פגועים מכוח הפגיעה.
<רועי כהן: ממי שנפגע.
שולי מועלם-רפאלי: בתוך ה-3,000 חברים- - -
<רועי כהן: עשיתי לכם פילוח.
<רועי כהן: ביניהם 1,700 נכים, 500 הורים שכולים, 600 אלמנים ואלמנות וכ-80 יתומים משני הורים שנכנסו רק השנה.
שולי מועלם-רפאלי: כמה יתומים יש לא משני הורים?
שולי מועלם-רפאלי: הרבה יותר.
<רועי כהן: אבל הם לא מקבלים קצבה.
שולי מועלם-רפאלי: יתומי פעולות איבה שהם לא יתומים משני הורים לא מקבלים קצבה?
<רועי כהן: לא מקבלים קצבה.
<רועי כהן: מי שיכול להיות חבר בארגון שלנו זה רק אדם שמקבל קצבה.
יעקב מרגי: אתן השלמות.
יעקב מרגי: גם אנחנו לומדים את הסוגיה הזאת.
יעקב מרגי: אמרתי בפתיח: לא כל המובן מאליו, מתקיים.
יעקב מרגי: אנחנו שומעים, אנחנו תוהים.
יעקב מרגי: לקראת סוף הדיון נתמקד.
<רועי כהן: הבקשה שהגענו לכאן, כי המצב האחרון, למעלה משלושה שבועות של לחימה, גרם לכך שהארגון הגיע למצוקה מאוד-מאוד גדולה ביכולת שלו לסייע לחברים שלו.
<רועי כהן: הגיעו קרוב ל-1,000 אנשים – תבינו, האנשים האלה לא יוצאים מהבתים.
<רועי כהן: הם נמצאים עכשיו בחרדה, ויש פה המוסד לביטוח לאומי שגם נותן להם מענה, אבל קל להם יותר להגיע לבית שלנו.
<רועי כהן: למה הגיעו כל כך הרבה אנשים – כי הם רוצים לפגוש סביבה שמכירה אותם, שיודעים למה הוא קטוע יד, למה הוא בטראומה.
<רועי כהן: אם אראה לכם את התמונה, בשפיים היתה אזעקה.
<רועי כהן: יש פה התמונות.
<רועי כהן: אנשים איבדו צלם אנוש.
<רועי כהן: קפצו על הילדים.
<רועי כהן: ותבינו שאנחנו רוצים לעזור לאנשים האלה, וידינו קשורות.
<רועי כהן: הגענו לכאן כדי לבקש סעיף תקציבי שיהיה בבסיס התקציב.
<רועי כהן: מדינת ישראל נכון ל-2014 צריכה לדאוג שיהיה מקום ויהיה בית ותהיה עזרה לאותם נפגעים.
שולי מועלם-רפאלי: אני מתנצלת שאיחרתי, ומתנצלת שבשלב מסוים שוב אצא.
שולי מועלם-רפאלי: אני חייבת שאלה.
שולי מועלם-רפאלי: נכנסתי, אבל לא מעולם ריק; אני אלמנת צה"ל, מכירה את העולם הזה מהצד הזה.
שולי מועלם-רפאלי: יתומי פעולות איבה שרק הורה אחד נרצח לא מקבלים גמלה?
שולי מועלם-רפאלי: איפה הביטוח הלאומי?
יעקב מרגי: יש פה נציג הביטוח הלאומי?
יעקב מרגי: תתייחסי לשאלה הזאת.
שולי מועלם-רפאלי: חבר הכנסת מרגי, הרי תמיד הסבירו לנו במאבק שניהלנו אתכם על חוק האלמנות, אמרו: לא צריך לדבר על אלמנות הטרור, כשאמרנו: אולי נדבר – אמרו: לא צריך, כי החוק של נפגעי פעולות איבה משוכפל בביטוח הלאומי.
שולי מועלם-רפאלי: אז אשמח שהביטוח הלאומי ייתנו לנו את המסגרת של איך מתייחסים לנפגעי פעולות איבה.
יעקב מרגי: ספציפי לשאלה הזאת.
<אסנת כהן: אסנת כהן, מנהלת אגף נפגעי פעולות איבה בביטוח הלאומי.
<אסנת כהן: בוקר טוב קודם כל, ואנחנו מקווים לימים שקטים יותר.
<אסנת כהן: יתומי פעולות איבה מקבלים בדיוק מה שמקבל יתום צה"ל.
<אסנת כהן: אנחנו פועלים לפי חוק משפחות החיילים שנספו במערכה, אחד לאחד.
<רועי כהן: לא מקבלים גמלה.
<רועי כהן: מקבלים דרך האלמנה.
שולי מועלם-רפאלי: בסדר גמור, אבל יצרתם פה מצג שאני הזדעזעתי ממנו, שהיתומים של נפגעי פעולות איבה הם לא שווים ליתומי צה"ל.
שולי מועלם-רפאלי: גם יתומי צה"ל לא מקבלים גמלה; הם מקבלים אותה דרך האלמנה.
<אסנת כהן: יתום פעולות איבה כמו יתום צה"ל מקבלים גמלה עד גיל 21 או עד מועד השחרור משירות סדיר, המאוחר מביניהם.
שולי מועלם-רפאלי: וגם תוספות של לימודים וגמלת נישואים.
<אסנת כהן: אחד לאחד.
<אסנת כהן: פועלים לפי חוק משפחות החיילים שנספו במערכה, ויתרה מזאת, אנחנו גם משלמים ליתומים שאינם מסוגלים לכלכל את עצמם קצבה מעבר לגיל 21.
יעקב מרגי: הדיון היום לא נכנס לכל סוגיית ההטבות והתגמולים; אנחנו מדברים כרגע על תקצוב של ארגון היציג, נקודה.
<יהושע כהן: יהושע כהן, יושב-ראש ארגון נפגעי פעולות איבה.
<יהושע כהן: לא אחזור על דברי המנכ"ל.
<יהושע כהן: רק אעמוד על זה, ואני פונה ומחבק את השר מאיר כהן, שיעמוד בהבטחתו, ויתקצב אותנו בשנה הבאה בסעיף תקציבי של תוספת של מיליון שקל לארגון.
<יהושע כהן: כפי שהוא אמר לנו, שנשב ב-13 באוגוסט כדי לראות מה עושים בתקצוב של שנה זו, כי גם כאן הוא הבטיח 600 אלף שקל.
<יהושע כהן: הוא טוען שלא.
<יהושע כהן: הוא אמר: בוא נשב, נפתור את הבעיה.
<יהושע כהן: ואני מצפה שהוא יפתור לנו את הבעיה, אבל בצורה תקציבית, בצורת סעיף תקציב.
<יהושע כהן: הוא אבא של הארגון, כמו ששר הביטחון הוא אבא של הארגונים המקבילים לנו.
<יהושע כהן: ואין לעשות לנו אפליה בין דם לדם.
<יהושע כהן: נשמח מאוד, ואני מחבק את השר ומאמין לו שיקיים את דבריו.
<יהושע כהן: מאיפה יביא את הכסף – זה לא עניין שלי.
<יהושע כהן: העניין, שהוא יקיים את מה שהבטיח, כי הרבה שרים לפניו הבטיחו ולא קיימו.
<יהושע כהן: אני רוצה להאמין שהוא יעשה את זה.
יעקב מרגי: מישהו מהארגון?
<אברהם מוזס: שלום, שמי אייבי מוזס.
<אברהם מוזס: הרשו לי להביע תנחומים לשכני, השכן שלי נהרג אתמול בלילה, דניאל קדמי, בן 19, עם סיפור המנהרה, נחל עוז.
<אברהם מוזס: ב-17:00 היום קוברים אותו.
<אברהם מוזס: אני הקמתי את הארגון הזה לפני כ-25 שנה, הכול בהתנדבות.
<אברהם מוזס: אני עדיין בארגון כיו"ר ועדת הנצחה של הארגון הזה.
<אברהם מוזס: עדיין בהתנדבות.
<אברהם מוזס: לצערי, יש לי כל הכובעים.
<אברהם מוזס: אני גם אלמן מאשתי עפרה, שנהרגה כשהיתה בהיריון, גם אב שכול, ילד בן 5 שנשרף למוות, וחבל שאז לא היתה טלוויזיה, לראות איך אשתי גם נשרפה למוות חיה.
<אברהם מוזס: אני גם אב שכול.
<אברהם מוזס: אני גם נכה, יש לי שני ילדים נכים, שהם גם כן אחים שכולים וגם יתומים מאם.
<אברהם מוזס: כל החבילה הזאת, אני סוחב על הראש שלי, ובורא עולם עוזר לי.
<אברהם מוזס: יושבת לידי פה שכנתי מאלפי מנשה, חיה וסרמן, שאני זוכר שבעלה נרצח – הראשון שהתייצבתי לא כארגון נפגעי פעולות איבה; כשכנה, הייתי השכן שלה.
<אברהם מוזס: באמת הכול בהתנדבות.
<אברהם מוזס: היום אני הולך לבקר את כל הפצועים.
<אברהם מוזס: אין לנו תקצוב לזה.
<אברהם מוזס: אני איש בודד.
<אברהם מוזס: אני מתנדב בהרבה דברים אחרים.
<אברהם מוזס: אני מדריך היום טייסים של חיל אוויר.
<אברהם מוזס: אני בעצמי טייס.
<אברהם מוזס: אני מדריך את פקחי הטיסה.
<אברהם מוזס: את כל הדברים האלה אני עושה בהתנדבות, בכיף.
פנינה תמנו: כמה אנשים יש בארגון, מי שמפעיל את הארגון?
<אברהם מוזס: במשרד הביטחון יש אלמנות צה"ל, יש נפגעי צה"ל.
<אברהם מוזס: לנו כולם באותו ארגון.
<אברהם מוזס: יש לנו נציג בוועדה מכל אחד.
<אברהם מוזס: למעשה יש לי כל הכובעים.
שולי מועלם-רפאלי: אייבי, לא אמרת שאתה אדם מדהים, שבוחר כל יום בחיים.
<אברהם מוזס: תודה.